**ИЗВЕШТАЈ О ОДРЖАНОМ АКРЕДИТОВАНОМ ПРОГРАМУ КОНТИНУИРАНЕ ЕДУКАЦИЈЕ**

Национални Симпозијум „ **Хибридни имиџинг у неуродегенеративним болестима и** **епилепсији“** акредитован од стране Здравственог савета Србије под акредитационим бројем **А-1-2223/18**, одржан је **03.10.2018**. у Косовској Митровици, у амфитетару Деканата Медицинског факултета Универзитета у Приштини са привременим седиштем у Косовској Митровици.

Полазници Симпозијума су били лекари, фармацеути, биохемичари, медицинске сестре и здравствени техничари, укупно 46 полазника. Предавачи на Симпозијуму (укупно 4) су лекари са великим искуством у практичној и теоријској едукацији. Троје предавача су наставници на Медицинском факултету Универзитета у Приштини са привременим седиштем у Косовској Митровици, а један предавач је доктор медицинских наука са специјализацијама из нуклеарне медицине и неурологије, лекар Центра за нуклеарну медицину Клиничког центра Србије.

Циљ Симпозијума је да се полазници упознају са основним клиничким манифестацијама неуродегенеративних болести и епилепсије, дијагностичким алгоритмом (и новинама у овим алгоритмима) ових болести (упознавање са појмом прехируршке евалуације епилепсије), са новинама у њиховом лечењу (хируршка терапија епилепсије), са местом структурног имиџинга и са томографским нуклеарномедицинским техникама као врстом функционалног имиџинга у неуродегенеративних болести и епилепсији као што су СПЕТ/ЦТ, ПЕТ/ЦТ, ПЕТ/МР.

Нагласак је стављен на Национални ПЕТ центар у Београду, који је пример хибридног имиџинга, а који већ десет година ради у Србији и у којем се свакодневно спроводе дијагностичке процедуре у неуродегенеративним болестима и епилепсији.

Полазници Симпузијума су имали прилику да се упознају са свим облицима дијагнистичког приступа у неуродегенеративним болестима и епилепсији, почев од клиничких, биохемијских тестова, техника и специфичних налаза структурног и функционалног имиџинга, све до употребе ПЕТ/ЦТ-е, те са терапијом ових обољења.

ПЕТ/ЦТ је један од облика „хибридног“ имиџинга који је у Нациналном ПРТ центру, свакодневно у употреби у евалуацији ових болести. Један од предавача ради у тиму за хируршко лечење епилепсије, у КЦ Србије.

Полазницима су презентовани бројни налази ПЕТ/ЦТ-е у Паркинсоновој болести, другим облицима паркинсонизама, у Алцхајмеровој и другим деменцијама, у епилесији у нападу и интерикталном периоду.

На крају Симпозијума предавачи и слушаоци су учествовали у евалуацији новостеченог знања иинформација.

У Косовској Митровици Руководилац Симпозијума

15.10.2018. године Доц. Др Бранислава Радовић